Virksomhetsplan Møre og Romsdal idrettskrets

2016 – 2020



Vedtatt på Møre og Romsdal Idrettskrets ting .. .. 2016

Innledning

Møre og Romsdal idrettskrets (MRIK) er et organisasjonsledd som arbeider med oppgaver av felles interesse for idretten. Dette omfatter blant annet arbeid for å styrke idrettens rolle og bedre idrettens rammevilkår gjennom påvirkning og samarbeid med fylkeskommunen, kommunene og andre regionale aktører. Sentralt i dette er vår visjon, idrettsglede for alle, og våre verdier. Dette skal prege organisasjonsarbeidet og aktivitetspolitikken. Målet er at alle skal få utøve idrett ut i fra sine ønsker og behov.

Den viktigste arbeidet er organisasjonsutvikling og kompetansebygging i idrettslag og idrettsråd. Det gjør vi for at idrettsorganisasjonen skal være ryddig og transparent.

Idrettsaktiviteten skjer lokalt der folk bor. Dette er viktige utviklingsarenaer for barn og ungdom. Alle må bidra slik at idretten blir denne utviklingsarenaen og slik at ungdom velger å forbli en del av norsk idrett. Trenere og ledere må ha kompetanse og fokusere på utøverne. Lederne må få mulighet til å ta vare på frivilligheten og demokratiet i sine lag og organisasjonsledd. Vi må prestere hver dag på vegne av idretten i Møre og Romsdal.

Programerklæring

Styret i Møre og Romsdal idrettskrets 2014 – 2016

Heidi Falkhytten Vegar Storvik Kåre Sæter

Magne Krumsvik Mikal Skodjereite Rune Skavnes

Ragnhild Sophie Berthinussen Britt Engvig Hjelle

Gitte Myklebust

Kontakt oss

Møre og Romsdal idrettskrets Telefon: 908 83 589

Idrettsveien 2 E-post: mrik@idrettsforbundet.no

6413 Molde

Bakgrunnen for planarbeidet

Under idrettstinget 2015 ble vedtatt et nytt idrettspolitisk dokument for perioden 2015 – 2019. Dette er en plan for hele den organiserte idretten i Norge og skal **være** styrende for norsk idrett. Formålet med et felles planhierarki og sammenheng mellom organisasjonsleddenes planer er å bidra til bedre samhandling i hele idrettsorganisasjonen. Hvordan Møre og Romsdal idrettskrets (MRIK) legger opp sine planer og hvordan det jobbes for å nå målene, er opp til idrettskretsen.

Visjon

Idrettsglede for alle

Virksomhetsidé

Idrettskretsen skal arbeide for at alle mennesker gis mulighet til å utøve

idrett ut fra sine ønsker og behov, og uten å bli utsatt for usaklig eller

uforholdsmessig forskjellsbehandling. Idrettskretsen skal være en positiv

verdiskaper for individ og samfunn.

Verdigrunnlag

All idrettslig aktivitet skal bygges på grunnverdier som idrettsglede, fellesskap, helse og ærlighet. Arbeidet skal preges av frivillighet, demokrati, lojalitet og likeverd.

Hovedmål med planen

* Idretten i Møre og Romsdal skal speile mangfoldet i samfunnet. Dette skal gjøres ved å modernisere organisasjonen slik at det blir enklere å delta og ved å redusere økonomiske hindringer for barn og ungdom for å delta.
* Frivilligheten skal styrkes som en av de viktigste verdiene i idretten i Møre og Romsdal.
* Vi skal minske frafallet fra idretten i aldersgruppen over 16 år

Styrende dokumenter og forpliktelser

1. Norges Idrettsforbunds lov
2. Idrettspolitisk dokument 2015 til 2019
3. Avtale med Møre og Romsdal Fylkeskommune av ………

Idrettsorganisasjonen

Nåsituasjon

Idrettskretsen er et fellesorgan for idretten innen sitt geografiske område. MRIK besto 1. januar 2015 av 494 idrettslag og 97 801 medlemskap. 47 937 (43 %) av disse medlemskapene er barn og ungdom i alderen 6 – 19 år. Møre og Romsdal idrettskrets er fylkets største barne- og ungdomsorganisasjon. I tillegg til de ordinære idrettslagene har vi og bedriftsidretten. Her er det registrert 13 008 medlemskap fordelt på 160 lag.

35 kommuner i Møre og Romsdal er knyttet mot MRIK. I 30 av disse kommunen er det idrettsråd. I de siste fem kommunene ivaretar idrettskretsen idrettsrådet sin funksjon i samarbeid med de lokale idrettslagene. Det er 23 særkretser og regioner som er knyttet til MRIK, men det er 48 særforbund totalt som er representert i idretten i fylket.

MRIK er et fellesorgan for idretten i kommunene i Møre og Romsdal med unntak av Rindal. Idrettskretsen jobber med lovpålagte oppgaver og saker av felles interesse for idretten. Idrettspolitiske innsatsområder, spesielt overfor fylkeskommune, regionale organer og kommunene for å styrke idrettens rolle og bedre idrettens rammevilkår. Det ytes service og støtteoppgaver overfor idrettslag, idrettsråd og særkretser/regioner for å styrke aktivitets-, kompetanse- og anleggsutvikling. Dette gjøres uavhengig av særidrettenes organisering.

Møre og Romsdal idrettskrets har god kontakt med våre idrettslag og idrettsråd og kretser og regioner innenfor vårt ansvarsområde. Med bakgrunn i den jobben som er gjort de siste årene blir vi i stadig større grad benyttet som rådgivere og partnere i prosesser i idrettens organisasjonsledd i fylket. Vår rolle er da å være konstruktive og gi tilbakemelding. Det er viktig at idrettsorganisasjonen i fylket får den hjelpen de trenger for å kunne ha fokus på trygg forvaltning av de ressursene de har, både økonomisk og menneskelig. De fleste idrettsrådene fungerer bra, og dette har vært et viktig satsingsområde for idrettskretsen. Dette betyr ikke at man skal hvile på laurbærene, men vi skal jobbe videre for å styrke ett av de viktigste organisasjonsleddene i norsk idrett – både for idrettslagene og for samhandling mellom det frivillige og offentlige der folk bor.

Idrettskretsens rolle

* MRIK skal koordinere og være en pådriver i oppfølging av oppgaver gitt i IPD
* MRIK skal være et støtte for idretten i fylket, og bidra til økt kompetanse og organisasjonsutvikling i idrettslag, idrettsråd og særidrettene innenfor våre arbeidsområder
* MRIK skal formidle den Norske idrettsmodellen og være en forkjemper for å opprettholde denne

Arbeidsområder for 2017 - 2020

1. MRIK skal forenkle den administrative hverdagen for idrettslagene i Møre og Romsdal
2. MRIK skal skape nettverk for de som er administrativt ansatte i idrettslag i fylket og gjennom dette sørge for at de får kompetanseheving
3. MRIK skal bedre samhandling mellom det frivillige og det offentlige
4. MRIK skal jobbe for at punktene som idrettskretsen er ansvarlig for i avtalen med Møre og Romsdal fylkeskommune - God Helse programmet blir oppfylt
5. MRIK skal jobbe for at idretten i Møre og Romsdal skal speile mangfoldet av innbyggere i Møre og Romsdal
6. MRIK skal jobbe for at idretten i fylket er åpen og inkluderende, idretten i Møre og Romsdal skal gjenspeile idretten sine verdier
7. MRIK skal være en pådriver mot NIF i arbeidet med å få vedtatt 1 time fysisk aktivitet hver dag i skolen
8. MRIK skal jobbe for at ungdom fortsetter i idretten som aktive, trener eller ledere
9. MRIK skal jobbe for at flere kvinner tar verv i idretten
10. MRIK skal være en pådriver for at idretten i Møre og Romsdal og Olympiatoppen Midt-Norge får et bedre samarbeid for å utvikle toppidretten og kompetansen innenfor idretten i Møre og Romsdal
11. MRIK skal jobbe for at idrettsråda fortsatt er et sentralt organisasjonsledd som handler til beste for laga i sin kommune
12. MRIK skal sørge for at idrettsråda skal få tilbud om kompetanseheving innenfor sine arbeidsområder

Finansiering og rammebetingelser

Nåsituasjon

Idretten nådde sitt mål om 64 % av spillemidlene i 2015, men det er fortsatt ett betydelig etterslep på utbetaling på spillemidler til anlegg for idrett og fysisk aktivitet i Møre og Romsdal. Lokale aktivitetsmidler var 13 % av spillemidlene til idrettsformål i 2015, disse midlene går direkte til idrettslagene og fordeles av idrettsrådene. Spillemidler til utstyr er og en viktig ordning for idretten. Kompensasjon av moms ved bygging av anlegg er en ordning som kom i 2010, denne ordningen er fortsatt uforutsigbar med bakgrunn i at den er rammestyrt. Sammen med kompensasjon for vare og tjenestemoms er disse ordningene viktig for idrettens rammevilkår. I tillegg til det som kommer over spillemidlene er det offentlige også viktig bidragsyter til de økonomiske rammevilkårene til idretten i Møre og Romsdal. Det er innenfor begge tilskuddsordningene avgjørende å arbeide godt politisk for å opprettholde og styrke det nivået man ligger på i dag.

Et annen viktig rammevilkår for idretten er frivilligheten som legges ned i idretten. 1:6, for hver offentlig krone som blir puttet inn i idretten bidrar idretten i Møre og Romsdal med 6 kroner. For å opprettholde frivilligheten er det viktig å øke kompetansen til de som tar på seg verv.

Idrettskretsens rolle

* MRIK skal lede arbeidet med å styrke idrettens rammevilkår i Møre og Romsdal
* MRIK skal jobbe for at etterslepet på spillemidler i Møre og Romsdal reduseres
* MRIK skal jobbe for at det viktigste rammevilkåret for idretten i Møre og Romsdal, frivilligheten og humankapital, opprettholdes gjennom å gjøre det enklere å drifte idrettslagene

Dette skal gjøres gjennom å jobbe for at allerede eksisterende tilskuddsordninger blir forutsigbare og ved å være frivilligheten sitt talerør i fylket.

Arbeidsområder 2017 – 2020

1. MRIK skal bidra til at idretten og frivillige lag som bygger anlegg og søker om spillemidler skal ha full momskompensasjon
2. MRIK skal bidra til at det norsk spillmonopolet skal opprettholdes
3. MRIK skal jobbe for at idrettslagenes og særidrettenes kompetanse innenfor organisasjon og ledelse skal økes/styrkes
4. MRIK skal bidra til at det offentlige sin kompetanse på frivillighet skal styrkes
5. Det skal inngås samarbeidsavtale med fylkeskommunen som omhandler alt samarbeidet vi har med fylkeskommunen, utover avtale som ligger innenfor området God Helse programmet
6. MRIK skal sørge for at samarbeidsavtalen med Olympiatoppen Midt-Norge skal komme idretten i Møre og Romsdal til gode.
7. MRIK skal opprettholde og forsterke samarbeid innenfor God Helse programmet i Møre og Romsdal
8. MRIK skal bidra til at samarbeidet mellom særidretter og fylkeskommunen blir opprettholde og forbedret innenfor området spillemidler til idrettsanlegg
9. MRIK skal kartlegg hvordan økonomiske hindringer påvirker barn og unges deltakelse i idretten i fylket Gjennom dette vil MRIK påvirke og gjøre tiltak slik at dette ikke vil være negativt for barn og unges deltakelse i idretten
10. MRIK skal bedre rammevilkårene for de tillitsvalgte i idretten i Møre og Romsdal. Dette er både økonomiske rammevilkår og kompetanseheving

Idrettsglede for alle 